Lejligheden er rigtig fin til to voksne og to teenagere, da der er 3 soverum. Der er 1 dobbelt seng og 2 senge, hvor man også kan sove to mennesker, hvis man er forelsket. Derudover er der 1 enkeltseng i samme rum som en 3/4 seng. Der er en sovesofa i stuen, men vi blev enige om, at det vidst var godt, at vi ikke skulle sove på den.
Der er kun dobbeltdyner og for vores vedkommende (forældre og to teenagere) betød det, at vi alle sov med hver vores dobbeltdyne, da ingen af os dur til at dele dyne.
Når man ankommer er der æg, brød, drikkevarer, marmelade osv. i køleskabet, så man kan klare sig den første dag, ligesom der både er ris, pasta, krydderier osv i skabene man er velkommen til at bruge af.
Gaby og Thomas er meget venlige mennesker, som gerne svarer på spørgsmål, kommer med salat og tomater fra deres have osv.
Boligområdet er ikke så tiltalende. Der ligger voldsomt meget affald overalt på gaderne/fortovene, hvilket lugter og tiltrækker dyr. Vores indtryk er, at der bor 90% afrikanere/sorte i boligområdet. Vi var på intet tidspunkt utrygge ved at færdes der.
Det tager ca. 12 min at gå til subwayen som så tager 30 min om at køre til centrum af Manhattan. Det koster kr. 225,00 for 7 dage pr. pers. at køre med subwayen og det kan anbefales at købe et ugekort. Det er dyrt at køre i togene/airtrains derovre. Vi skulle køre 3 stop med airtrain (og retur) og det kostede 55 dollars for 4 voksne.
Det koster 42 dollars (retur) pr. person at køre med bus ud til outletcentret Woodbary som ligger 1 times kørsel fra Manhattan (tilbud som også sagtens kan fås i butikkerne på Manhattan) og det kostede os kr. 1000 at køre med taxi fra Newark Lufthavn hen til lejligheden. Den anden vej tog vi bus fra Manhattan og det kostede 17 dollars pr. pers.
Vil man gerne ud og spise, så skal man downtown / mod Manhattan.
Jeg ville til enhver tid vælge Gaby og Thomas som værter igen, men jeg ville ikke vælge boligområdet.